alexandrainst/scandi-wiki huggingface dataset:
Trettetungene tunnel

Trettetungene tunnel er en veitunnel på fylkesvei 182 i Vik kommune i Vestland. Tunnelen går under et rasfarlig området i Sognefjorden mellom Feios og Fresvik. Tunnelen er 341 meter lang og er kun åpen på vinteren. Den ble åpnet i 2002.

Se også
Ramnabergtunnelen
Yste Jarva tunnel
Veitunneler i Norge

Kilder 
 Vegvesenets vegkart

Eksterne lenker 
 Søndre innslag på Google Street View
 Nordre innslag på Google Street View

Veitunneler i Vestland
Veier i Vik
Nordpolen skole

Nordpolen skole er en 1-10 skole (barne- og ungdomsskole) på Sandaker i bydel Sagene i Oslo. Skolebygget ble reist i 1959, tegnet av arkitekt Finn Bryn og var fra 1984 til 2011 Sandaker videregående skole. Byggene gjennomgikk i 2011-2012 det største skolerehabilitteringsprosjektet som har vært utført i Norge, og ble døpt Nordpolen skole. Skolen åpnet offisielt 20. august 2012 og har egen avdeling med barnehage.

Skolen er en tre-parallell skole, men i påvente av at de eldre årstrinnene fylles opp vil kapasiteten økes i barnetrinnene den første tiden frem til 2016.

I vestibylens gulv er det nedfelt to symboler: solen og uglen. Disse er trolig bevart i forbindelse med ombyggingen.

Skolens historie 
Fra 1959 ble bygget brukt som framhaldsskole og realskole. I 1968 ble skolen tildelt ungdomstrinn med 8. og 9. klasse i forbindelse men innføringen av den 9-årige grunnskolen. De første klassene fra videregående skole kom 1971, men skolen ble ikke en ren videregående skole før i 1984. Sandaker videregående skole eksisterte frem til 2011 da den ble lagt ned og tilbudene flyttet til den nye skolen i Nydalen, Nydalen videregående skole. Skolen hadde de siste årene tilbud innen utdanningsprogramene Service og samferdsel, Helse og sosialfag, Studiespesialisering med formgiving, Påbygging med allmennfag og Særskilt tilrettelagt undervisning. Skolen var knutepunktskole for hørselshemmede elever på østlandet.

I forbindelse med folketallsøkning i området ble det mangel på barnehageplasser og elevplasser i barnetrinnene. Skolen hadde også behov for oppussing. Byggets fasader er fredet av byantikvaren og ombyggingen er stort sett innefor etablert fasade. I tillegg er skolegården fornyet.

Sandaker videregående skole ble lagt ned og studietilbudene relokalisert til Nydalen videregående skole.

Navnet Nordpolen 
Høsten 2011 bestemte bydelsutvalget i Bydel Sagene at skolen skal hete Nordpolen skole. Navnet kommer fra en skysstasjon som lå i det som nå er krysset mellom Sandakerveien og Treschows gate. Navnet kan komme av at stedet lå helt nord i Kristiania på grensen mot Aker herred, og området ble kalt Nordkanten.

Skysstasjonen var et stilfullt mindre hvitt trehus. Det ble også et skjenkested og senere et serveringssted og stamsted for arbeiderne på bedriftene i området, Bjølsen Valsemølle og Idun. Navnet Nordpolen ble beholdt, men på 1950-tallet måtte restauranten vike for veiutvidelse. Navnet ble brukt på taxiholdeplassen, men forsvant da også holdeplassen ble nedlagt. En gruppe forretningsdrivende på Sandaker fikk montert et stort veggskilt med Nordpolen, i et forsøk på å gi navnet oppmerksomhet. Skiltet henger der fortsatt, og den private frisørsalongen Nordpolen frisør bidrar også til å holde liv i navnet. 20. august 2012 åpnet skolen med det spesielle navnet.

Rektor

 Silje Nilsen (2016-)
Eyvind Dahl (2012-2016 til Abildsø skole )

Referanser

Eksterne lenker 
 Nordpolen skole

Barne- og ungdomsskoler i Oslo
Sandaker
Utdanningsinstitusjoner etablert i 1959
Utdanningsinstitusjoner etablert i 2012
Skoler i bydel Sagene
Kulturminner i bydel Sagene
Cyril Burt

Cyril Lodowic Burt (født 3. mars 1883, død 10. oktober 1971) var en engelsk psykolog og forsker som arbeidet med pedagogisk psykologi, intelligens og arvelighet. 

I løpet av sin karrière, så publiserte Burt innenfor en rekke temaer bl.a. psykometri, vitenskapsfilosofi og parapsykologi. Hans forskning om arveligheten av intelligens (slik som målt ved IQ-tester) ved å anvende tvillingstudier, ledet til kontroverser."  
Like etter at Burt døde, ble det klart at hans arkiver og notater hadde blitt brent, og han ble anklaget for å ha fabrikkert sine forskningsdata. I 2007-utgaven til Encyclopædia Britannica, så bemerkes det at det eksisterer en enighet rundt at den senere delen av hans arbeidet er heftet ved mangler og at en rekke akademikere mener at dataene var falsifiserte, selv om de tidligere ble ansette som gyldige.

Dette synet ble fremmet av Oliver Gillie (1976) og Leon Kamin (1974). William H. Tucker har også argumentert for at forskningen bygger på bedrag.
Psykologene Arthur Jensen og J. Philippe Rushton har påpekt at resilatene som Burt kom fram til er i tråd med annen etablert kunnskap innenfor intelligensforskningen.  Rushton (1997) har videre publisert forskning som speiler Burts resulater nesten helt eksakt. Jensen har avvist hele fabrikasjonspåstanden som latterlig"  W.D. Hamilton har også avvist hele kritikken av Burt som misforstått og overdrevet.

Referanser 

Britiske psykologer
Personer fra London
Colin Stein

Colin Stein (født 10. mai 1947 i Linlithgow, Skottland) er en skotsk tidligere profesjonell fotballspiller.

Spillerkarriere 
Stein begynte sin karriere med Armadale Thistle FC, og fortsatte med å spille for Hibernian FC, Rangers FC og  gjennom 1960- og 1970-årene. Han hadde også en periode i England med Coventry City FC. Han var en viktig del av det Rangers-laget som vant UEFA cupvinnercupen i 1971-1972-sesongen, der han bl.a. scoret åpningsmålet i finalen. Rangers slo Stade Rennais FC, Sporting Clube de Portugal, Torino FC, FC Bayern München og FK Dinamo Moskva på sin vei til troféet.

Den 2. januar 1971, under en Old Firm-kamp på Ibrox Stadium, scoret Stein utlikningsmålet i tilleggstiden, slik at det ble uavgjort for Rangers, etter at Celtic FC hadde tatt ledelsen i det 89. minutt. Noen minutter etter at kampen var over gav barrierene på Stairway 13 på Ibrox etter, noe som førte til en kjedereaksjon med tilskuere som ble stuet tett sammen, og 66 tilskuere ble drept og over 200 mennesker ble skadet, i det som nå kalles for Ibrox-katastrofen. De første rapportene spekulerte i at Rangers-supportere som hadde forlatt stadion, kom tilbake da de hørte jubelen etter Steins utlikningsmål, noe som skulle ha ført til katastrofen. Den offisielle etterforskningen av tragedien var imidlertid entydig i at alle tilskuerne beveget seg i samme retning da kollapsen inntraff.

Stein er den siste spilleren til å score et hat-trick for Skottland, da han scoret fire mål i en kamp mot Kypros i 1969. Han fikk totalt 21 kamper for , og scoret ni landslagsmål.

Referanser

Eksterne lenker 
 
 International stats at Londonhearts.com
 Profile at Neil Brown's statistics database

Skotske fotballspillere
Fotballspillere for Rangers FC
Fotballspillere for Hibernian FC
Fotballspillere for Coventry City FC
Fotballspillere for Kilmarnock FC
Personer fra West Lothian
Seljestadtunnelen

Seljestadtunnelen er en veitunnel på europavei 134 og riksvei 13 i Ullensvang kommune i Vestland. Den er 1272 meter lang, og ble åpnet i 1964. Byggingen av tunnelen startet 13. juni 1960, og gjennomslaget kom 10. mai 1962.

Se også
Røldalstunnelen
Veitunneler i Norge

Referanser

Tunneler på E134
Riksvei 13
Veitunneler i Vestland
Veier i Ullensvang
Tunneler åpnet i 1964
1964 i Norge
Halsted kloster

Halsted Kloster (Halstathe, Halstede) var et dansk kloster som omtales som krongods første gang i kong Valdemar Seiers jordebok i 1231.

Historie 
Klosteret befinner seg  på Lolland ca. 6 km øst for Nakskov, og ble trolig anlagt av Erik Plogpennings datter Jutta omkring 1284 som et benedektinerkloster. 

Selve kirken stammer fra 1100-tallet. I 1510 ble klosteret nedbrendt av lybekkerne, men senere bygget opp igjen. Etter reformasjonen ble Halsted krongods for forskjellige enkedronninger og kronprinsers pensjon. Fra 1718 har hovedgården tilhørt slekten Juel-Vind/Krag-Juel-Vind-Frijs, i årene 1721-1921 som hovedsete for baroniet Juellinge. I 1919 fikk klosteret sitt opprinnelige navn tilbake.

Av middelalderens firfløyede klosteranlegg er nordfløyen i form av Halsted Kirke bevart, mens den østlige fløyen ble revet i 1685. Den frittliggende sydfløy stammer fra 1591, da kong Frederik IIs enke, dronning Sophie eide gården, mens vestfløyen ble oppført i nygotikk i årene 1847-49.

Regitze Grubbe, som var gift med Christian IV og elskerinnen Karen Andersdatters sønn, Hans Ulrik Gyldenløve, ble født på Halsted.

Referanser 

Tidligere danske klostre
Byggverk i Lolland
Peter Alexander

Peter Alexander Ferdinand Maximilian Neumayer (født 30. juni 1926 i Wien, død 12. februar 2011 samme sted) vanligvis kjent som Peter Alexander, var en østerriksk skuespiller og sanger. 

Under den andre verdenskrig, var Alexander pilot i det tyske Luftwaffe og medlem av Reichsarbeitsdienst før han endelig ble utskrevet til den tyske marinen. Alexander ble tatt til fange av britene i begynnelsen av 1945 og han ble deretter holdt som krigsfange. 

Etter andre verdenskrig deltok Alexander ved Wiens Max Reinhardt-Seminar for skuespillere frem til 1948, og deretter begynte han sin karriere i skuespill og teater. Alexander spilte i flere musikalske komedier, inkludert Liebe, Tanz und 1000 Schlager og Peter schießt den Vogel ab. Alexander giftet seg med Hilde Haagen i 1952, og de hadde to barn, Susanne Neumayer-Haidinger (1958–2009), en artist, og Michael Neumayer (født 1963), sammen. Peter Alexander døde den 12. februar 2011, da han var 84 år gammel, i Wien. Alexander etterlot seg sin sønn og hans to barnebarn.

Referanser

Eksterne lenker 
 

Østerrikske skuespillere
Østerrikske musikere
Personer fra Wien
Fødsler i 1926
Dødsfall i 2011
Jacques Amir

Jacques Amir (født 15. mars 1933 i Essaouira i Marokko, død 30. mars 2011) var en israelsk politiker og medlem av den israelske nasjonalforsamlingen Knesset i flere perioder.

Amir ble utdannet ved en yrkesfaglig videregående skole i Casablanca, og han var medlem av en ungdomsbevegelse. I 1952 gjennomførte Amir en aliyah til Israel, hvor han sluttet seg til en jødisk kibbutz. Året etter flyttet Amir til en annen kibbutz, hvor han bodde frem til 1958, da han flyttet til byen Dimona som ligger i Negevørkenen. 

I 1965 ble Amir utnevnt til varaordfører i Dimona, og han satt i denne posisjonen frem til 1968, og for andre gang fra 1973 til 1976. Amir ble innsatt i Knesset den 10. juni 1974 som en erstatning for tidligere statsminister Golda Meir.  Amir ble gjenvalgt til Knesset i 1977, og året etter ble han utnevnt til ordfører i Dimona, et verv han hadde frem til 1984. Amir ble gjenvalgt til Knesset for tredje gang i 1981.

Referanser 

Medlemmer av Knesset
Israelske politikere
Fødsler i 1933
Dødsfall i 2011
Personer fra regionen Marrakech-Safi
Vitenskapsåret 1870

Vitenskapsåret 1870 er en oversikt over hendelser, prisvinnere, fødte og avdøde personer med tilknytning til vitenskap i 1870.

Hendelser

Kjemi
 Norman Lockyer og Edward Frankland foreslår at den gassen som ble oppdaget under deres observasjoner av Solen skal kalles  'helium'.

Prisvinnere
Copleymedaljen: James Prescott Joule, britisk fysiker og brygger.
Rumfordmedaljen: Alfred Des Cloizeaux, fransk mineralog.
Wollastonmedaljen: Gérard Paul Deshayes, fransk geolog og spesialist på snegler

Fødsler
 13. januar - Ross Granville Harrison, amerikansk fysiolog (død 1959)
 25. januar - Helge von Koch, svensk matematiker (død 1924)
 7. februar - Alfred Adler, østerriksk psykoterapeut (død 1937)
 14. februar - Knut Frænkel, en svensk ingeniør og oppdagelsesreisende (død 1897)
 26. februar - Ragnar Sohlman, svensk sprengstofftekniker og grunnlegger av Nobelstiftelsen (død 1948)
 1. mars – Eugène Michel Antoniadi, gresk astronom og sjakkspiller (død 1944)
 15. mars - Friedrich Karl Arnold Schwassmann, tysk astronom (død 1964)
 17. mars - Horace Donisthorpe, engelsk entomolog (død 1951)
 17. april - Haaken Hasberg Gran, norsk botaniker (død 1955)
 13. juni - Jules Bordet, belgisk immunolog og mikrobiolog, nobelprisvinner, (død 1961)
 24. september - Helmer Hanssen, norsk polfarer (død 1956)
 30. september - Jean Baptiste Perrin, fransk fysiker (død 1942)
 21. november - Sigfrid Edström, svensk industrimann, elektroingeniør og idrettsleder (død 1964)
 30. desember - Wilhelm Olivecrona, svensk ingeniør (vei og vann) (død 1968)

Dødsfall
 14. februar - Henrik Nikolai Krøyer, dansk zoolog (født 1799)
 3. mars - Friedrich Boie, tysk ornitolog, entomolog og jurist (født 1789)
 12. mars - Charles Xavier Thomas, fransk oppfinner av den første masseproduserte kalkulatoren (født 1785)
 12. eller 13. juli - Alexander Henry Haliday, irsk entomolog  (født 1806)
 27. desember - Nikolai Kaufman, botaniker (født 1834)

Referanser

Se også
Wu Peng

Wu Peng (født 16. mai 1987 i Hangzhou) er en kinesisk svømmer, som spesialiserer seg i disiplinen butterfly. Han representerte Kina under Sommer-OL 2008 i Beijing, Kina, der han ble nummer fem på 200 meter butterfly.

Referanser

Eksterne lenker 
 

Kinesiske svømmere
Verdensmestere i svømmesport for Kina
VM-sølvmedaljevinnere i svømmesport
VM-bronsemedaljevinnere i svømmesport
Deltakere for Kina under Sommer-OL 2004
Svømmere under Sommer-OL 2004
Deltakere for Kina under Sommer-OL 2008
Svømmere under Sommer-OL 2008
Deltakere for Kina under Sommer-OL 2012
Svømmere under Sommer-OL 2012
Personer fra Hangzhou
Deltakere for Kina under Kortbane-VM i svømming 2004
Deltakere for Kina under Kortbane-VM i svømming 2006
Lü Zhiwu

Lü Zhiwu (født 18. mars 1989 i Wenzhou) er en kinesisk svømmer, som spesialiserer seg i disiplinen fristil. Han representerte Kina under Sommer-OL 2008 i Beijing, Kina, der han ble slått ut i de innledende heatene.

Eksterne lenker 
 

Kinesiske svømmere
Deltakere for Kina under Sommer-OL 2008
Svømmere under Sommer-OL 2008
Deltakere for Kina under Sommer-OL 2012
Svømmere under Sommer-OL 2012
Medaljevinnere under Sommer-OL 2012
Personer fra Wenzhou
Olympiske medaljevinnere i svømming
Zhao Jing

Zhao Jing (født 31. desember 1990 i Wuhan i Folkerepublikken Kina) er en kinesisk svømmer, som spesialiserer seg i disiplinen ryggsvømming. Hun representerte Kina under Sommer-OL 2008 i Beijing, Kina, der hun var med å ta bronsen på medleystafetten.

Referanser

Eksterne lenker 
 

Kinesiske svømmere
Verdensmestere i svømmesport for Kina
Olympiske bronsemedaljevinnere for Kina
Medaljevinnere under Sommer-OL 2008
Deltakere for Kina under Sommer-OL 2008
Svømmere under Sommer-OL 2008
Deltakere for Kina under Sommer-OL 2012
Svømmere under Sommer-OL 2012
Personer fra Wuhan
Olympiske medaljevinnere i svømming
Zhou Yafei

Zhou Yafei (født 17. januar 1984 i Qingdao i provinsen Shandong i Folkerepublikken Kina) er en kinesisk svømmer, som spesialiserer seg i disiplinen fristil. Hun representerte Kina under Sommer-OL 2008 i Beijing, Kina, der hun var med å ta bronsemedaljen på medleystafetten.

Eksterne lenker 
 

Kinesiske svømmere
Deltakere for Kina under Sommer-OL 2008
Svømmere under Sommer-OL 2008
Medaljevinnere under Sommer-OL 2008
Deltakere for Kina under Sommer-OL 2004
Svømmere under Sommer-OL 2004
Personer fra Qingdao
Olympiske medaljevinnere i svømming
Sun Ye

Sun Ye (født 15. januar 1989 i Shanghai) er en kinesisk svømmer, som spesialiserer seg i disiplinen brystsvømming. Hun representerte Kina under Sommer-OL 2008 i Beijing, Kina, der hun var med å ta bronsen på medleystafetten.

Eksterne lenker 
 

Kinesiske svømmere
Deltakere for Kina under Sommer-OL 2008
Svømmere under Sommer-OL 2008
Medaljevinnere under Sommer-OL 2008
Deltakere for Kina under Sommer-OL 2012
Svømmere under Sommer-OL 2012
Personer fra Shanghai
Fødsler i 1989
Olympiske medaljevinnere i svømming
Li Xuanxu

Li Xuanxu (født 5. februar 1994 i Zhuzhou i Hunan i Folkerepublikken Kina) er en kinesisk svømmer, som spesialiserer seg i disiplinen fristil. Hun representerte Kina under Sommer-OL 2008 i Beijing, Kina, der hun ble nummer 5.

Eksterne lenker 
 

Kinesiske svømmere
Deltakere for Kina under Sommer-OL 2008
Svømmere under Sommer-OL 2008
Deltakere for Kina under Sommer-OL 2012
Svømmere under Sommer-OL 2012
Medaljevinnere under Sommer-OL 2012
Personer fra Zhuzhou
Fødsler i 1994
Olympiske medaljevinnere i svømming
Eliteserien i håndball for menn 2011/12

Eliteserien i håndball for menn 2011/12 var det øverste nivået i norsk herrehåndball sesongen 2011/12. Oppsal trakk seg fra serien 12. september 2011 og Sandefjord overtok den ledige plassen ettersom laget spilte kvalifisering om opprykk til Postenligaen før sesongen.  Haslum Håndballklubb gjentok bedriften fra foregående sesong og vant serien. HK Herulf Moss og Sandefjord Håndball rykket ned, mens Follo Håndball berget plassen etter kvalifiseringskamper.

Tabell

Målscorere

143 mål
  Christoffer Rambo, Elverum

142 mål
  Joakim Patriksson, Herulf Moss

140 mål
  Gøran Sørheim, Drammen

135 mål
  Kristian Bjørnsen, Fyllingen Bergen

131 mål
  Kent Robin Tønnesen, Haslum

Kvalifisering til Eliteserien 2012/13

Eliteserien i håndball for menn
Håndball i 2011
Håndball i 2012
Sport i Norge i 2011
Sport i Norge i 2012
Qi Hui

Qi Hui (født 13. januar 1985 i Fuzhou i Fujian i Folkerepublikken Kina) er en kinesisk svømmer, som spesialiserer seg i disiplinen brystsvømming. Hun representerte Kina under Sommer-OL 2008 i Beijing, Kina, der hun ble slått semifinalen.

Referanser

Eksterne lenker 
 

Kinesiske svømmere
Deltakere for Kina under Sommer-OL 2004
Svømmere under Sommer-OL 2004
Deltakere for Kina under Sommer-OL 2008
Svømmere under Sommer-OL 2008
Personer fra Fuzhou
Tang Yi

Tang Yi (født 8. januar 1993) er en kinesisk svømmer, som spesialiserer seg i disiplinen fristil. Hun representerte Kina under Sommer-OL 2008 i Beijing, Kina, der hun ble nummer fire på stafetten.

Referanser

Eksterne lenker 
 

Kinesiske svømmere
Olympiske bronsemedaljevinnere for Kina
Verdensmestere i svømmesport for Kina
Deltakere for Kina under Sommer-OL 2008
Svømmere under Sommer-OL 2008
Deltakere for Kina under Sommer-OL 2012
Svømmere under Sommer-OL 2012
Medaljevinnere under Sommer-OL 2012
Deltakere under Sommer-OL for ungdom 2010
Deltakere for Kina under Sommer-OL 2016
Svømmere under Sommer-OL 2016
Personer fra Shanghai
Olympiske medaljevinnere i svømming
Zhang Lei (syklist)

Zhang Lei (født 4. april 1981) er en kinesisk syklist som konkurrerer i banesykling. Han representerte Kina under Sommer-OL 2008 der han deltok i sprint og lagsprint.

Han representerte også Kina under Sommer-OL 2012 i lagsprinten.

Eksterne lenker 
 

Kinesiske syklister
Deltakere for Kina under Sommer-OL 2008
Syklister under Sommer-OL 2008
Deltakere for Kina under Sommer-OL 2012
Syklister under Sommer-OL 2012
Personer fra Shandong
Fødsler i 1981
Li Wenhao

Li Wenhao (født 26. mai 1989 i Tieling i provinsen Liaoning i Folkerepublikken Kina) er en kinesisk syklist som konkurrerer i banesykling. Han representerte Kina under Sommer-OL 2008 der han var med på laget som ble nummer 9 i kvalifiseringen i lagsprinten. ‎

Eksterne lenker 
 

Kinesiske syklister
Deltakere for Kina under Sommer-OL 2008
Syklister under Sommer-OL 2008
Personer fra Tieling
Fødsler i 1989
Li Yan (syklist)

Li Yan (født 17. juli 1980) er en kinesisk syklist som konkurrerer i banesykling. Hun representerte Kina under Sommer-OL 2008 der hun ble nummer 10 i poengrittet.

Eksterne lenker 
 

Kinesiske syklister
Deltakere for Kina under Sommer-OL 2008
Syklister under Sommer-OL 2008
Fødsler i 1980
Guo Shuang

Guo Shuang (født 26. februar 1986 i Indre Mongolia i Folkerepublikken Kina) er en kinesisk syklist som konkurrerer i banesykling. Hun representerte Kina under Sommer-OL 2008 der hun tok bronsen på sprinten.

Hun ble verdensmester i keirin i 2009.

Eksterne lenker 
 

Kinesiske syklister
Deltakere for Kina under Sommer-OL 2008
Syklister under Sommer-OL 2008
Medaljevinnere under Sommer-OL 2008
Deltakere for Kina under Sommer-OL 2012
Syklister under Sommer-OL 2012
Medaljevinnere under Sommer-OL 2012
Personer fra Indre Mongolia
Verdensmestere i banesykling
Fødsler i 1986
Olympiske medaljevinnere i sykling
Chen Zhong

Chen Zhong (født 22. november 1982 i Jiaozuo i provinsen Henan i Folkerepublikken Kina) er en kinesisk taekwondoutøver som konkurrerer i klasse +67 kilo. Hun representerte Kina under Sommer-OL 2008, der hun røk ut i andre runde. Hun har gull i samme vektklasse fra både Sommer-OL 2000 og 2004.

Eksterne lenker 
 

Kinesiske taekwondoutøvere
Deltakere for Kina under Sommer-OL 2000
Taekwondoutøvere under Sommer-OL 2000
Medaljevinnere under Sommer-OL 2000
Deltakere for Kina under Sommer-OL 2004
Taekwondoutøvere under Sommer-OL 2004
Medaljevinnere under Sommer-OL 2004
Deltakere for Kina under Sommer-OL 2008
Taekwondoutøvere under Sommer-OL 2008
Personer fra Jiaozuo
Fødsler i 1982
Wu Jingyu

Wu Jingyu (født 1. februar 1987 i Jingdezhen i provinsen Jiangxi i Folkerepublikken Kina) er en kinesisk taekwondoutøver som konkurrerer i klasse 49 kilo. Hun representerte Kina under Sommer-OL 2008, der hun ble olympisk mester.

Under Sommer-OL 2020 i Tokyo ble hun utslått i bronsekampene.

Eksterne lenker 
 

Kinesiske taekwondoutøvere
Olympiske mestere for Kina
Deltakere for Kina under Sommer-OL 2020
Taekwondoutøvere under Sommer-OL 2020
Deltakere for Kina under Sommer-OL 2016
Taekwondoutøvere under Sommer-OL 2016
Deltakere for Kina under Sommer-OL 2012
Taekwondoutøvere under Sommer-OL 2012
Medaljevinnere under Sommer-OL 2012
Deltakere for Kina under Sommer-OL 2008
Taekwondoutøvere under Sommer-OL 2008
Medaljevinnere under Sommer-OL 2008
Personer fra Jingdezhen
Fødsler i 1987
Wang Daqing

Wang Daqing er en kinesisk triatlet. Han representerte Kina under Sommer-OL 2008 i Beijing, der han ble nummer 46. Han var eneste mannlige utøver fra Kina i triatlon.

Eksterne lenker 
 

Kinesiske triatleter
Deltakere for Kina under Sommer-OL 2008
Triatleter under Sommer-OL 2008
Zhang Yi

Zhang Yi (født 30. januar 1987 i Chengdu i Folkerepublikken Kina) er en kinesisk triatlet. Hun representerte Kina under Sommer-OL 2008 i Beijing, der hun ble nummer 42.

Eksterne lenker 
 

Kinesiske triatleter
Deltakere for Kina under Sommer-OL 2008
Triatleter under Sommer-OL 2008
Deltakere for Kina under Sommer-OL 2012
Triatleter under Sommer-OL 2012
Personer fra Chengdu
Fødsler i 1987
Blåfjell 2: Jakten på det magiske horn

Blåfjell 2: Jakten på det magiske horn er en norsk eventyr- og familiefilm fra 2011. Filmen ble spilt inn på Blaafarveværket, og er en oppfølger til Julenatt i Blåfjell (2009). Dette er første norskproduserte 3D-film. Den hadde et samlet besøkstall på norske kinoer på .

Referanser

Eksterne lenker
 

Norske filmer fra 2000-årene
Filmer fra 2011
Norske familiefilmer
Norske eventyrfilmer
Norskspråklige filmer
Norske julefilmer
Johnny Albino

Johnny Albino (født 19. desember 1919 i Guayama, Puerto Rico, død 7. mai 2011) var en puertoricansk sanger.

Albino sluttet seg til United States Army under den andre verdenskrig, hvor han dannet en kvartett og fikk lov til å synge for sine medsoldater. Albino sluttet seg til sanggruppen Los Panchos i 1958 og turnerte samen med denne gruppen frem til 1968. Gruppen ble berømt over hele verden, og Albino turnerte både i USA, Europa og i Japan sammen med denne gruppen. Albino opptrådte blant annet sammen med Johnny Carson, Frank Sinatra, Sammy Davis jr. og flere andre. Hans karriere strakte seg over 300 album og CD-er. Albino døde den 7. mai 2011 av hjertesvikt på et sykehus i Long Island, da han var 92 år gammel.

Referanser

Kilder 
 AllMusic: Johnny Albino Besøkt 13. april 2015
 Music of Puerto Rico: Albino, Johnny Besøkt 13. april 2015
 CD Universe: Johnny Albino Discography of CDs Besøkt 13. april 2015

Sangere
Puertoricanske musikere
Personer etter føde- eller oppvekststed i Puerto Rico